Erilaiset papupastat ovat aterioilla sekä HIILIHYDRAATTIEN että PROTEIININ lähteenä, joten niiden korvaaminen tavallisella pastalla ei ole ollenkaan sama asia.
Papupastat voivat vaikuttaa kalliilta, mutta niiden hinnan voi ajatella siten, että sillä kuitataan sekä proteiinin että hiilihydraatin hinta. Jos 200 g pussi maksaa siis 3,5 euroa, yhden pääruuan hinnaksi tulee noin 1,2 euroa + kasvikset ja rasvat.
Esimerkiksi täysjyväriisi ja 100 g maustamatonta kanaa ei tule juuri tuon halvemmaksi. Tavallinen pasta toki tulee, mutta se ei yksinään luonnollisestikaan riitä.
Papupastoja on erilaisia, ja edullisimmasta päästä ovat ainakin Prismassa myytävät Felicia-merkkiset linssi- ja kikhernepastat (2,19 €/250 g). Vertailun vuoksi kotimaisen Palmuston kikhernenuudelit maksavat noin 3,5 €/200 g.
Soijapavuista valmistettu fettuccine-nuudeli tulee myös edulliseksi, sillä siinä on kikherne- ja linssipastoja enemmän proteiinia, ja annoskooksi riittää 50 g. Hinta on 3,5 €/200 g. Koskee siis tätä tuotetta: https://www.foodie.fi/…/risenta-200g-luomu-ke…/7312631400030
Jos papupastan haluaa korvata muulla vaihtoehdolla, voi valita noin 100 g vähärasvaista proteiininlähdettä, kuten kanaa, vaaleaa kalaa, raejuustoa tai Nyhtökauraa ja sen lisäksi syödä täysjyväpastaa tai nuudeleita, mutta pienemmän annoksen, eli noin 50 g keittämättömänä. Näin proteiinien ja hiilareiden saanti noudattelee suunniteltua.